Tumraping Inggris tuwin Prancis, sanadyan mitra, nanging ingatasing babagan punika ugi sami sujana-sinujanan. Inggris tansah gumun dhatêng tindakipun Prancis anggèning nglilani lêbêtipun bôngsa Arab saking Libanon tuwin Seriyah dhatêng Palestinah kanthi ambêkta dêdamêl. Tuwin punapaa Moefti ingkang oncat saking Palestinah inggih dipun kèndêlakên kemawon, botên kapasrahakên dhatêng Inggris, môngka Moefti punika nyata ingkang tansah damêl wêwinihing ura-uru.